एससी एसटी एक्ट में संशोधन के खिलाफ भारत बंद कमोबेश असरदार रहा। देश के कई इलोकों में हिंसक झड़पें हुईं। 8 लोग मारे गए। सैकड़ों जख्मी हुए। बहरहाल इस कानून के जरिए संरक्षित समुदाय का विरोध दर्ज हो गया। हालांकि इस बात से इनकार नहीं किया जा सकता कि इस एक्ट का जितना उपयोग होता है उतना दुरुपयोग भी होता रहा है। कई दृष्टांत इसकी गवाही देते हैं। व्यक्तिगत दुश्मनी साधने के लिए भी इसका इस्तेमाल किया जाता रहा है इस कानून को मजबूत बनाए रखने के लिए जरूरी है कि । इससे संरक्षित समुदायों को इस बात को लेकर सतर्क रहना चाहिए कि उनके बीच का कोई व्यक्ति किसी को फंसाने के लिए अनावश्यक रूप से इसे हथियार के रूप में इस्तेमाल न करे। किसी कानून का जब दुरुपयोग होने लगता है तो उसकी प्रासंगिकता पर सवालिया निशान लगने लगते हैं। उसमें संशोधन की मांग होने लगती है। किसी ने इस सवाल पर जनहित याचिका दायर की। कोर्ट इसकी दलीलों से सहमत हुआ और उसने संशोधन के आदेश जारी कर दिए। आज जो संगठन सड़कों पर हंगामा कर रहे हैं उन्हें सुनवाई के दौरान ही विरोधी पक्ष की दलीलों की काट पेश करनी चाहिए थी। इसमें वे चूक गए।